[{"text_idx": "#000000", "text": "Trwy glicio \"Derbyn\", rydych yn cytuno i storio cwcis ar eich dyfais er mwyn gwella'r llywio o amgylch y wefan, i ddadansoddi'r defnydd a wneir o'r safle, ac i helpu gyda'n gwaith marchnata. Gallwch weld rhagor o wybodaeth yn ein Polisi Preifatrwydd"}, {"text_idx": "#000002", "text": "Mae'r rhan hon yn cynnig taith gerdded mewn cymysgedd braf o goetir a ffermdir mewn bryniau isel sy'n edrych allan dros yr Afon Gwy. Er ei bod yn daith gerdded drefol i ddechrau, mae llawer o bethau o ddiddordeb hanesyddol yno wrth i'r llwybr ddringo i fyny o'r afon, a gellir gweld Eglwys y Santes Fair a'r gerddi Prospect Gardens gyda'i olygfan yn edrych allan dros ddolen ysgubol o'r Afon Gwy."}, {"text_idx": "#000003", "text": "Wrth adael y dref rhaid dringo'n raddol at y fryngaer ar gopa Chase Hill, gan basio Gwarchodfa Goed Merrivale ar y ffordd. Mae'r llwybr yn parhau drwy gymysgedd o goetir a chaeau a cheir cipolwg ar Gastell Goodrich mawreddog wrth nesa\u0301u at y daith i lawr at Kerne Bridge."}, {"text_idx": "#000004", "text": "Pan ddechreuodd y Parchedig John Egerton ddifyrru ei westeion ar yr Afon Gwy yn Rhosan ar Wy, ni wyddai ar y pryd y byddai'n cychwyn ffasiwn o deithio i lawr drwy Ddyffryn Gwy sy'n parhau hyd heddiw. Roedd Taith yr Afon Gwy'n beth hynod o ffasiynol i'w wneud ac, erbyn yr 1770au, roedd y daith wedi ei sefydlu'n gadarn fel trip dau ddiwrnod o Rosan ar Wy i Gas-gwent. Roedd hwn yn fath newydd o deithio oedd yn canolbwyntio ar werthfawrogi'r dirwedd. Gwnaeth William Gilpin lawer i wneud y \u2018Daith\u2019 yn boblogaidd pan gyhoeddodd deithlyfr hynod o boblogaidd dan y teitl \u2018Observations on the River Wye\u2019."}, {"text_idx": "#000006", "text": "Mae gan Rosan ar Wy hanes cyfoethog a rhyfeddol, ac mae'r prosiect \u2018Amgueddfa heb Waliau\u2019 yn defnyddio realiti estynedig i ddod ag agweddau o orffennol y dref a gollwyd yn o\u0302l ar dabled neu ffo\u0302n clyfar. Gwelwch y cychod a'r badau ar Daith yr Afon Gwy i lawr ar lanfa'r dref. Gwelwch sut y byddai gwaith canolog gardd bleser John Kyrle, The Prospect, wedi edrych yn 1700 pan oedd ffynnon yn llifo yno gyda dw\u0302r a bwmpiwyd i fyny o'r Afon Gwy ac a roddodd ei chyflenwad dw\u0302r cyntaf i'r dref."}, {"text_idx": "#000007", "text": "Bwyd a diod lleol, bywyd gwyllt a straeon o'r Afon Gwy"}, {"text_idx": "#000009", "text": "Gadewch i rywun arall wneud y gwaith..."}, {"text_idx": "#000010", "text": "Mae'n gyflawniad gwych i gerdded y llwybr cyfan, pob milltir o'r 136. Nodwch y milltiroedd drwy gadw cofnod o'ch taith a chasglu stampiau pasbort (digidol) ar hyd y daith..."}]